# ארוס רמאצוטי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ארוס רמאצוטי (Eros Ramazzotti, נולד ב-1963) הוא זמר ויוצר איטלקי.

## [עריכה] תולדות חייו

ארוס רמאצוטי נולד בפרבר הרומאי צ'ינצ'יטה ב-28 באוקטובר 1963. מגיל צעיר נחשף למוזיקה ורצה להיות זמר. הוא הושפע רבות מאביו, רודולפו רמאצוטי, שהקליט מספר שירים. בחטיבת הביניים ניסה להתקבל לקונסרבטוריון בעירו, אך בשל הדרישות הגבוהות והמבחנים הקשים נמצא כ"לא מתאים".

הוא התחתן עם הדוגמנית ומגישת הטלוויזיה השוויצרית מישל הונציקר - היא גם אם בתו - אורורה סופי (נולדה ב-5 בדצמבר 1996).

## [עריכה] קריירה מוזיקלית

לאחר שנת לימודים אחת בלבד באקדמיה החליט רמאצוטי לפרוש ולהתמסר למוזיקה.

### [עריכה] תחילת הדרך

ב-1981 השתתף בתחרות כשרונות צעירים עם שיר שכתב בעצמו - "רוק 80". השתתפותו בתחרות נתנה קרקע פורייה לקשר שנוצר בינו לבין חברת התקליטים DDD - שחתמה איתו על חוזה הוצאת תקליטו הראשון. בעקבות זאת עבר למילאנו ביחד עם אחיו, מרקו, ואמו רפאלה. הסינגל הראשון שהוציא, ב-1982 נקרא "Ad Un Amico" (איטלקית:"לחבר") וזכה להצלחה סבירה.

### [עריכה] הפריצה לתודעה

ב-1984 הגיעה פריצתו הגדולה לתודעה עם זכייתו בתחרות כשרונות צעירים בפסטיבל סן רמו (פסטיבל השירים האיטלקיים המתקיים מדי שנה בעיירת הקיט סן רמו), עם השיר "Terra Promessa" (איטלקית:"ארץ מובטחת") שכתבו עבורו המוזיקאים האיטלקיים רנאטו בריוסקי ואלברטו סלרנו. השיר זכה להצלחה כבירה, ואלבומו הופץ באירופה בשל הגדרת חברת התקליטים את הכשרון העולה כ"כשרון בינלאומי", למרות ששר באיטלקית. ב-1985 שב רמאצוטי להתחרות בפסטיבל סן רמו וזכה במקום השישי עם השיר "una storia importante", (איטלקית:"היסטוריה חשובה") שהופיע בדיסק הבכורה שלו "Cuori Agitati" (איטלקית:"לבבות פועמים"). השיר פרץ לתודעה האירופית כולה - והסינגל שלו מכר מיליוני עותקים ברחבי היבשת, מתוכם יותר ממיליון עותקים נמכרו בצרפת השכנה.

### [עריכה] זמר מפורסם

רמאצוטי לא עצר, ולקח חלק בפעם השלישית ברציפות בפסטיבל סן רמו ב-1986. הוא זכה במקום הראשון עם השיר "Adesso Tu" (איטלקית:"עכשיו אתה") והוציא את אלבומו השני - "Nuovi Eroi" (איטלקית:"גיבורים חדשים"). אט אט החל לבסס את מעמדו כזמר לטיני מוביל בעולם כולו והחל למכור אלבומים גם בארצות הברית, קנדה ואפילו בישראל. מאז השתתף בעוד עשרות פסטיבלים והוציא לא פחות מ-10 אלבומים בסך הכל. אלבומו האחרון, "Calma Apparente" (איטלקית: "רוגע זמני"), יצא לחנויות ביום הולדתו ה-42, ב-28 באוקטובר 2005. מיליוני העותקים שמכר לאלבום זה בעולם הצטרפו ליותר מ-35 מיליון תקליטים שמכר ב-25 שנות קריירה מפוארות שצפויות להמשיך להניב פירות עוד שנים רבות.

שירו "Un Emozione per Sempre" (איטלקית: "רגש נצחי") מ-2003 נחשב למצליח ביותר של רמאצוטי עד היום, והגיע למקום הראשון במצעד האיטלקי, השוויצרי והלטיני לאותה שנה וכיכב במקומות גבוהים גם במקומות אחרים באירופה.

## [עריכה] סגנון מוזיקלי

סגנונו המוזיקלי של ארוס רמאצוטי מגוון להפליא, וכולל סוגי מוזיקה רבים, החל מבלאדות נעימות וכלה בקטעי רוק עוצמתיים. כל אלבום הוא מקליט פעמיים - באיטלקית ובספרדית, ולכן זוכה לפופולריות הולכת וגוברת בספרד ובמדינות אמריקה הלטינית, במיוחד ארגנטינה ומקסיקו.

לאורך השנים שיריו ואלבומיו הגיעו למצעדי הפזמונים באוסטריה, גרמניה, צרפת, שווייץ, הולנד ומדינות סקנדינביה.

## [עריכה] דיסקוגרפיה

- 1985 - Cuori agitati - "לבבות פועמים"
- 1986 - Nuovi Eroi - "גיבורים חדשים"
- 1987 - In certi momenti - "ברגעים מסוימים"
- 1988 - Musica è (mini LP) - "מוזיקה היא..."
- 1990 - In ogni senso - "בכל אחד מהחושים"
- 1991 - Eros in concert (doppio) - "ארוס בקונצרט"
- 1993 - Tutte storie - "כל הסיפורים"
- 1996 - Dove c'è musica - "היכן שיש מוזיקה"
- 1997 - Eros
- 1998 - Eros live (live) - "ארוס בהופעה חיה"
- 2000 - Stilelibero - "סגנון חופשי"
- 2003 - 9
- 2005 - Calma aparente - "רוגע זמני"
- 2007 - The Best of Eros Ramazzotti 1985-2007 - "ארוס רמאצוטי - המיטב"

מקור: http://he.wikipedia.org../../../%D7%90/%D7%A8/%D7%95/%D7%90%D7%A8%D7%95%D7%A1_%D7%A8%D7%9E%D7%90%D7%A6%D7%95%D7%98%D7%99.html

קטגוריות: מוזיקאים איטלקים | זמרים איטלקים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Deutsch
- Español
- Suomi
- Français
- Hrvatski
- Magyar
- Bahasa Indonesia
- Italiano
- Nederlands
- Polski
- Português
- Română
- Svenska
- 中文